Formenn ríkisstjórnarflokkanna sitja nú á fundi í Ráðherrabústaðnum þar sem rætt er um áframhaldandi samstarf. Formennirnir segja viðræður ganga vel. Ekki hefur verið rætt um annað en að Katrín Jakobsdóttir verði áfram forsætisráðherra og ekki er farið að ræða skiptingu ráðuneyta.
Formennirnir þrír hafa fundað reglulega þær tvær vikur sem liðnar eru frá alþingiskosningunum 25. september. Fyrir fundinn sem hófst á 12. tímanum í morgun sagði Sigurður Ingi Jóhannsson formaður Framsóknarflokksins að formennirnir væru sammála um að klára þyrfti ýmis mál sem ekki tókst að ljúka á síðasta kjörtímabili.
Katrín Jakobsdóttir formaður Vinstri grænna sagði fyrir fundinn að ekki væri byrjað að ræða um verkaskiptingu og skiptingu ráðuneyta
Við erum að ræða saman um að Katrín leiði áfram